கேள்வி: புத்ரா பெர்மாய் எம்ஆர்டி நிலையம் - அமைவு பற்றி விளக்கவும்.
பதில்: புத்ரா பெர்மாய் எம்ஆர்டி நிலையம்; சிலாங்கூர் மாவட்டங்களில் ஒன்றான பெட்டாலிங் மாவட்டம் செரி கெம்பாங்கான் நகரத்தில் பெட்டாலிங் ஜெயா மாநகராட்சி நிர்வாகப் பகுதியில் உள்ள பண்டார் புத்ரா பெர்மாய் நகரத்தில் ''(Bandar Putra Bermai)'' அமைந்துள்ளது. புத்ரா பெர்மாய் எம்ஆர்டி நிலையத்தைச் சுற்றியுள்ள குடியிருப்புப் பகுதிகளான கோத்தா பெர்தானா ''(Kota Perdana)'', பண்டார் புத்திரி பெர்மாய் ''(Bandar Putra Permai)'', தி அத்மோசுபியர் பேரங்காடி ''(Komersial The Atmosphere)'', தாமான் பிரிமா துரோப்பிக்கா ''(Taman Prima Tropika)'', ஆலாம் புத்ரா ''(Alam Putra)'', லெசுதாரி பெர்தானா 1 ''(Lestari Perdana 1)'', லெசுதாரி பெர்தானா 2 ''(Lestari Perdana 2)'', விலா பெர்தானா ''(Villa Perdana)'', கரிசுமா குடியிருப்பு ''(Karisma Hill)'' ஆகிய பகுதிகளில் வசிப்பவர்களுக்கு இந்த நிலையம் போக்குவரத்து வசதிகளை வழங்குகிறது.
கேள்வி: புத்ரா பெர்மாய் எம்ஆர்டி நிலையம் - கட்டமைப்பு பற்றி தகவல் சொல்.
பதில்: ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், புத்ரா பெர்மாய் எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது. மாற்றுத்திறன் அனைத்து வசதிகளையும் இந்த புத்ரா பெர்மாய் எம்ஆர்டி நிலையம் கொண்டுள்ளது.; அதாவது மாற்றுத்திறன் சாய்வுப் பாதைகள்; நிலையத்தைச் சுற்றியுள்ள தரை மேற்பரப்பில் மாற்றுத் திறனாளிகளுக்கான தொடு தொகுதிகள்; அவர்களுக்கு ஏற்ற வகையில் கழிவறைகள்; சக்கர நாற்காலி பயனர்களுக்கான தாழ்நிலை மின்தூக்கி பொத்தான்கள்; மின்தூக்கி பொத்தான்களில் பிரெயில் எழுத்து முறை எழுத்துப் பதிவுகள்; மற்றும் சக்கர நாற்காலி பயனர்களுக்கான தாழ்நிலைச் சேவை மையங்கள் போன்றவை அடங்கும். பயனர்களின் அடிப்படைத் தேவைகளை நிறைவு செய்வதற்காக; பொது கழிவறை வசதிகள், ஆண்கள் பெண்களுக்கான வழிபாட்டு அறைகள் ''(:en:Surau)'', வாடிக்கையாளர் சேவை மையங்கள், படிக்கட்டுகள் மற்றும் நகரும் படிக்கட்டுகள் ஆகியவை அமைக்கப்பட்டு உள்ளன. நிலையத்தின் நுழைவாயில் மட்டத்தில் உள்ள தற்சேவை பயணச்சீட்டு நடைமேடை இயந்திரங்கள் மூலம் பயனர்கள் தங்களின் பயணச் சீட்டுகளை வாங்கிக் கொள்ளலாம்.